Reine Rimón juhlii Aleksanterin teatterissa
2025-10-02 18:30 - 21:30 (Europe/Helsinki)
Reine Rimón aloitti esiintymiset 68 vuotta sitten, joista viimeiset 45 hän on keskittynyt esittämään traditionaalista New Orleans-jazzia. Aleksanterin teatterissa järjestettävä konsertti on Reinen 45-vuotistaiteilijajuhla traditionaalisen New Orleans -jazzin, bluesin ja gospelin tulkitsijana.
Reine Rimón & Gregg Stafford and Hot Papas
Reinen juhlakonsertti tarjoaa hienon tilaisuuden kokea New Orleans -jazzin rikkaus Reine Rimónin, Gregg Staffordin ja Hot Papasien seurassa.
Lippuja konserttiin a´ 40 eur/kpl TÄSTÄ
Kestoaika noin 2h, sisältää väliajan.

Blue Pepper On The Rocks´ssa
2025-10-07 19:30 - 22:00 | On The Rock´s, Mikonkatu 15, Helsinki, 00100, Suomi
Blue Pepper on helsinkiläinen yhtye, joka herättää eloon akustisen hot jazzin ajattoman soundin, ammentaen inspiraatiota 1930- ja 1940-lukujen klassisista tyyleistä.
Yhtyeen ohjelmisto yhdistää svengaavia amerikkalaisen jazzin klassikoita ja eurooppalaista jazzperinnettä, joka tuli suosituksi Pariisissa. Erityisesti heitä inspiroi Django Reinhardtin ja Stéphane Grappellin musiikki, mutta mukana on myös moderneja ja monipuolisia vaikutteita.
Yhtyeen ydin muodostuu triosta, johon kuuluu kaksi akustista kitaraa ja kontrabasso. Usein mukana on myös vaihtuva vieraileva muusikko, mikä tuo jokaiselle esiintymiselle yllätyksellisyyttä. Aiempiin vierailijoihin on kuulunut naisvokalisteja, trumpetisteja, pasunisteja ja viulisteja, jotka rikastuttavat yhtyeen dynaamista soundia.
Yhtyeen kokoonpano: Kenneth Ojutkangas pasuuna,
Ville Kokko kitara, Hugo Cárdenas kitara, Javier Sánchez basso
Lisätietoja: Tuottaja Niklas Andersson, puh. 050-453 2367

Nyyrikki-jazzit: Blue Pepper
2025-10-13 17:00 - 22:00 | Ravintola Nyyrikki, Pohjolankatu 2, Helsinki, 00610, Suomi
Blue Pepper on helsinkiläinen yhtye, joka herättää eloon akustisen hot jazzin ajattoman soundin, ammentaen inspiraatiota 1930- ja 1940-lukujen klassisista tyyleistä. Yhtyeen ohjelmisto yhdistää svengaavia amerikkalaisen jazzin klassikoita ja eurooppalaista jazzperinnettä, joka tuli suosituksi Pariisissa. Erityisesti heitä inspiroi Django Reinhardtin ja Stéphane Grappellin musiikki, mutta mukana on myös moderneja ja monipuolisia vaikutteita.
Yhtyeen ydin muodostuu triosta, joho kuuluu kaksi akustista kitaraa ja kontrabasso. Usein mukana on myös vaihtuva vieraileva muusikko, mikä tuo jokaiselle esiintymiselle yllätyksellisyyttä. Aiempiin vierailijoihin on kuulunut naisvokalisteja, trumpetisteja, pasunisteja ja viulisteja, jotka rikastuttavat yhtyeen dynaamista soundia.
Yhtyeen kokoonpano: Kenneth Ojutkangas pasuuna, Ville Kokko kitara, Hugo Cárdenas kitara, Javier Sánchez basso
Asiakkaille Nyyrikin ovet avataan klo 17.00 ja ohjelma alkaa klo 18.00. Illan päätteeksi yhteiset jamit. Ota siis soittimesi mukaan! On suositeltavaa varata pöytä p. 09-7572299, sillä Nyyrikin Jazz-illat ovat yleensä vetäneet salin täyteen. Parhaat paikat menevät ensimmäiseksi! Tilaisuus on maksuton.
Lisätietoja: Tuottaja: Jarmo Nissinen, puh. 040-539 9150

Ellingtonia at Café Carusel
2025-10-15 18:30 - 21:00 | Café Carusel, Merisatamanranta 10, Helsinki, 00150, Suomi
Tämän konsertin ohjelmisto koostuu jazzin suuren säveltäjän ja orkesterin johtajan DUKE ELLINGTON’in ohjelmistosta. Hän tuli tunnetuksi erilaisten sointivärien käyttäjänä ja näihin paneudutaan myös tässä esityksessä.
Lyyrisyydestään tunnettu saksofonisti PEKKA TOIVANEN ja taidokas nuori trumpetisti Sloveniasta, VID SKETA värittävät paletillaan Ellingtonin sävelmaailmaa. Rytmisektion svengin tuottavat monitaitoiset, pianisti JANNE HOVI, rumpali ROOPE KANTONEN, sekä
WADE MIKKOLA basson varressa ja yhtyeen johtajana.
Tilaisuudessa on vapaaehtoinen musiikkimaksu – pöytävaraukset vain ruokailijoille TÄSTÄ

DDT Jazzband On The Rocks´ssa
2025-11-04 19:30 - 22:00 | On The Rock´s, Mikonkatu 15, Helsinki, 00100, Suomi
Tuottaja Niklas Andersson, puh. 050-453 2367

Nyyrikki-jazzit: Koivulan soitannollinen seura
2025-11-10 17:00 - 22:00 | Ravintola Nyyrikki, Pohjolankatu 2, Helsinki, 00610, Suomi
Koivulan soitannollinen seura on yli 50 vuotta toiminut jazzharrastajien yhteenliittymä. Kymissä Koivulan koululta löytyivät aikanaan harjoitustilat. Koulun opettajat ymmärsivät tukea nuorten musiikkiharrastusta. Bändin sovittaja ja huilisti Esko Muinonen on yksi kolmesta alkuperäisjäsenestä, jotka bändissä yhä soittavat.

Esko Muinonen KUVA Ari Haimi

Sofia Perhomaa KUVA Ari Haimi

Koivulan Soitannollinen seura feat. Sofia Perhomaa
Sapokka Stage, Kotka Jazz ry
Sofia Perhomaa laulu
Esko Muinonen, huilu
Vesa Tompuri, kitara
Jorma Mikkeli, rummut
Simo Pinomaa, saksofonit
Osmo Toiviainen, 7 kielinen basso
Jari Ravaska, koskettimet
Asiakkaille Nyyrikin ovet avataan klo 17.00 ja ohjelma alkaa klo 18.00. Illan päätteeksi yhteiset jamit. Ota siis soittimesi mukaan! On suositeltavaa varata pöytä p. 09-7572299, sillä Nyyrikin Jazz-illat ovat yleensä vetäneet salin täyteen. Parhaat paikat menevät ensimmäiseksi! Tilaisuus on maksuton.
Lisätietoja: tuottaja Jarmo Nissinen, puh. 040-539 9150

Elina Kardén & Acoustic Dixie Six
2025-11-13 18:30 - 21:00 | Café Carusel, Merisatamanranta 10, Helsinki, 00150, Suomi
Jazzlaulaja Elina Kardén vie tummasointisella äänellään ja autenttisella tyylillään kuulijan vanhojen putkiradioiden ja vinyylilevyjen aikaan.
Elina Kardén KUVA promo

Granissa huippuluokan swingiä ja upea show
2025-11-15 18:00 - 20:00
Kauniaisten Uudessa Paviljongissa kuullaan svengaavaa naisenergiaa ja maamme kärkimuusikoista kootun sekstetin tarjoamaa melodista swingiä ja perinnejazzia.
Grani Swing Sextet: Kimmo Leppälä – clarinet & tenorsax, Risto Salmi – clarinet & tenorsax, Zhenia Gimer – piano & clarinet, Fred Ahlberg – guitar, Hannu Rantanen – bass ja Rabbe Hjelt, drums sekä Dizzy Queen: Lidia Bäck, Nora Grotenfelt ja Daniela Fogelholm – vocal (art.kuva).
Grani Swing Sextet KUVA jr mediakirjasto
Liput tulevat lähiaikoina myyntiin www.lippu.fi ja maksavat 25,00 eur/kpl (SPJ:n jäsenet 20,00 eur/kpl) sisältäen käsiohjelman, narikkamaksun sekä kevyen väliaikatarjoilun.

JEAN SIBELIUS & JAZZ - WADE MIKKOLA TRIO + JARI PERKIÖMÄKI
2025-12-03 18:30 - 20:30 | Café Carusel, Merisatamanranta 10, Helsinki, 00150, Suomi
Suomen PerinneJazz ry:n syyskausi Café Caruselissa päättyy ke 3.12.2025 kunnianosoituksella Jean Sibeliukselle hänen 160 – vuotisjuhlan merkeissä. Konsertin ohjelmisto koostuu Sibeliuksen säveltämästä musiikista sovitettuna jazzmusiikin erilaisiin rytmisiin tunnelmiin ja improvisaatioon.
Sovitukset pyrkivät kunnioittamaan sävellysten tunnelmia, melodioita ja harmonioita, ja samalla tuomaan esille niiden soveltuvuuden myös jazzmusiikin estetiikkaan. Ohjelmistoon kuuluu muun muassa Sibeliuksen ”Puusarja” ja useita tunnettuja laulu- ja pianosävellyksiä.
Wade Mikkolan tasokkaassa kvartetissa saksofonia ja bassoklarinettia soittaa jazzmusiikin monipuolinen muusikko ja vuoden 2005 Jazz Yrjö Jari Perkiömäki. Pianon ääressä on vuoden 2023 Pori Jazzin vuoden taiteilija Tuomo Uusitalo. Rumpalina on loistavan dynamiikan omaava Roope Kantonen, jonka Jazzmuusikot ry äänesti vuoden muusikoksi 2022. Kontrabasistina on tietenkin yhdeksi tämän vuoden Suomen Jazzlegendaksi nimetty Atro ”Wade” Mikkola.
Pöytävaraukset vain ruokailijoille TÄSTÄ

Antti Sarpila Swing Band feat. Anna Inginmaa
2025-12-09 19:00 - 21:30 | Savoy Teatteri, Eteläesplanadi 14, Helsinki, 00100, Suomi
Antti Sarpila Swing Bandin perinteinen svengaava joulukonsertti, jossa vieraana on upea laulaja Anna Inginmaa – luvassa on jälleen sekä vauhdikasta että herkkää joulutunnelmaa.
Liput: 43,90 eur/ 39,90 eur (Suomen PerinneJazz ry:n jäsenet)
Ikäraja: S
Kesto n. 2 h 30 min, sisältää väliajan

Kaksi orkesteria tanssittaa kauden päätökseen On the Rocksissa
2025-12-09 19:30 - 22:00 | On The Rock´s, Mikonkatu 15, Helsinki, 00100, Suomi
Tuesday Night Christmas Hop Live – Swing Doctors and Acoustic Dixie Six
Helsingin On the Rocks muuttuu keskiviikkona 9.12. swingin ja perinnejazzin juhlasaliksi, kun lavalle nousee peräti kaksi orkesteria. Illan avaa Tampereelta ponnistava Swing Doctors, joka levittää tanssittavan swingin ilosanomaa muhkean kymmenhenkisen suurkokoonpanon voimalla. Kapellimestari Marko Ahon johdolla yhtye pureutuu Amerikkalaisen laulukirjan klassikoihin, Count Basien hengessä groovaaviin instrumentaaleihin sekä Suomi-iskelmän swing-kauden tanssilattiat täyttäviin helmiin. Laulusolistina loistaa karismaattinen Piia Kristiina, jonka ääni antaa kokonaisuudelle sen viimeisen, lämpimän kosketuksen.
Illan toisena tähtenä kuullaan vuonna 1999 Helsingissä perustettu Acoustic Dixie Six, joka on lunastanut paikkansa perinteisen New Orleans -jazzin tinkimättömänä lähettiläänä. Kuusikon laaja repertuaari ulottuu dixien juurilta swingin, bluesin, ragtime-sävelmien ja Charlestonin ikivihreisiin – kaikki tanssikansaa silmällä pitäen. AD6 tunnetaan aktiivisena keikkailijana niin kotimaassa kuin Euroopan festivaalilavoilla, ja seuraavaksi yhtye suuntaa Japanin kiertueelle maaliskuussa 2026.
Orkesterien tauoista ei svengi silti hyydy, sillä Tuesday Night Hopin DJ:t pitävät tanssilattian elossa koko illan ajan.
Tuesday Night Hop LIVE on swing-musiikille ja -tanssille omistettu tapahtuma, jota järjestävät yhteistyössä Tuesday Night Hop ja Suomen Perinnejazz ry.
Liput alkaen 20e tästä.
Lisätietoja: Tuottaja Niklas Andersson, puh. 050-453 2367
Acoustic Dixie Six KUVA ads

Nyyrikin jazzillat palaa joululomilta. Jass Band soittaa.
2026-01-12 17:00 - 21:30 | Ravintola Nyyrikki, Pohjolankatu 2, Helsinki, 00610, Suomi
Jass Band on pääkaupunkiseudulla vaikuttava jazz-bändi. Kokoonpanossa on klarinetti, saksofoni, trumpetti, vetopasuuna, tuuba, kitara/banjo piano ja rummut, toisinaan myös laulaja. Ohjelmistossa on kappaleita sadan vuoden takaisista jazz-klassikoista uudempiin tuttuihin hitteihin. Jass Band tarjoaa mukavaa tunnelmaa svengaavassa jazz-hengessä. Tämä ei ole veret seisauttava tilaisuus. Tämä panee veret kiertämään! Tule viettämään kanssamme iloista iltaa Ravintola Nyyrikkiin. Ravintolan ovet yleisölle avataan klo 17, jolloin voit tilata ruokaa keittiöstä. Pöytävarausta suositellaan, koska Suomen Perinnejazz ry:n jazzillat ovat todella suosittuja p 097572299. Parhaat paikat menevät ensin! Tilaisuus on maksuton. Illan päätteeksi yhteiset jamit. Paikalla on nuottimapit kompille ja eri puhaltimille sisältäen peruskartat n 200 kappaleelle hyvää perusjazzia. On myös PA, piano ja kitaravahvistin. Ota siis soittimesi mukaan! Myös laulajat tervetulleita. Ilmoittaudu mukaan jameihin tuottaja Jarmo Nissinen, puh. 040-539 9150. Soitellaan!
Tilaisuus on maksuton. Vapaaehtoinen musiikkimaksu Mobilepaylla tai Tippituoppiin in cash.
Lisätietoja: tuottaja Jarmo Nissinen, puh. 040-539 9150

Perinnejazzin klassikot: Alex Ikonen ja Rytmiorkesteri Soi Nyyrikissä!
2026-02-09 18:00 - 22:30 | Ravintola Nyyrikki, Pohjolankatu 2, Helsinki, 00610, Suomi
Alex Ikonen on helsinkiläinen laulaja, joka on tullut tunnetuksi erityisesti jazzin, soulin ja rhythm ’n’ bluesin tulkitsijana. Hänet on opittu tuntemaan artistina, joka kykenee luomaan intiimiä ja sielukkaita tunnelmia perinteisiä tyylilajeja kunnioittaen. Ikosen ohjelmisto koostuu usein jazz-standardeista, klassisista soul-kappaleista sekä pop-hittien jazzahtavista sovituksista. Hänet tunnetaan monipuolisena esiintyjänä, joka toimii niin isojen orkestereiden solistina kuin pienemmissä kokoonpanoissa.
Rytmiorkesteri Soi on yksi Nyyrikin jazziltojen vakiokokoonpanoista. Risto ”Oikku” Oinaala trumpetti, Mikael Bobacka basso, Ari-Pekka Roitto rummut, Simo Pinomaa fonit, Jarmo Nissinen kitara. Erikoisvieraana pianossa Pekka Mesimäki (tuttu mm DDT:sta). Ohjelmassa Alexin bravuurigenren hienoimpia kappaleita, joilla Alex luo intiimiä ja sielukasta tunnelmaa rauhallisella ja tyylikkäällä esiintymisellään.
Tule viettämään kanssamme iloista svengaavaa jazziltaa Ravintola Nyyrikkiin. Ravintolan ovet yleisölle avataan klo 17, jolloin voit tilata ruokaa keittiöstä. Pöytävarausta suositellaan, koska Suomen Perinnejazz ry:n jazzillat ovat todella suosittuja p 097572299. Parhaat paikat menevät ensin!
Illan päätteeksi yhteiset jamit. Paikalla on nuottimapit kompille ja eri puhaltimille sisältäen peruskartat noin 200 kappaleelle hyvää perusjazzia. On myös PA, piano ja kitaravahvistin. Ota siis soittimesi mukaan! Myös laulajat tervetulleita.
Tilaisuus on maksuton. Vapaaehtoinen musiikkimaksu Mobilepaylla tai Tippituoppiin in cash.Lisätietoja: tuottaja Jarmo Nissinen, puh. 040-539 9150
Soitellaan!

Barbeque Jazzband On The Rocksissa
2026-02-10 19:00 - 21:30 | On The Rock´s, Mikonkatu 15, Helsinki, 00100, Suomi
Tuesday Night Hop LIVE:n lavalle nousee Barbeque Jazzband laulusolistinaan Erja Uitto. Tämä svengaavan tanssimusiikin eri tyylilajit osaava orkesteri koostuu laulusolistin ja kompin lisäksi neljän puhaltajan torvisektiosta, jonka ansiosta sovitukset saavat aidon, täyteläisen soundin.
Orkesterin väliajoilla swingmusiikista vastaavat Tuesday Night Hopin tiskijukat.
On The Rocks on paremmin tunnettu rock- kuin jazz-klubina, mutta sopii tiloiltaan ja akustiikaltaan mainiosti sekä tanssimiseen että jazzista nauttimiseen. Klubitilaan mennään katutason streetbaarin takaosasta alas tunnelmalliseen alakertaan. Jopa 350:n asiakaspaikan klubissa on tasokkaan äänentoiston lisäksi runsaasti istumapaikkoja hyvällä näköalalla sekä tanssilattialle että lavalle. Tule kuulemaan svengaavaa musiikkia,
katsomaan taidokasta swing-tanssia ja miksei pyörähtämässä tanssilattialla itsekin?
Tuesday Night Hop on viikoittainen swing-musiikille ja -tanssille, alunperin 1930-1940-luvuilla suosituiksi muodostuneille Afrikkalais-Amerikkalaisille taidemuodoille, omistettu ilta.
Liput alkaen 20e
Lisätietoja: Tuottaja Niklas Andersson, puh. 050-453 2367

Elina Kardén Jazzkvartetti
2026-02-18 18:30 - 21:00
Suomen PerinneJazz ry:n kevätkauden avaavassa Suomeksi svengaten!- konsertissa kuullaan upea kattaus kotimaista svengaavaa jazzia, yhtyeen omia jazzahtavia sovituksia tutuista suomalaisista sävelmistä ja Elina Kardénin suomenkielisiä käännöstekstejä amerikkalaisista jazzstandardeista. Vanhojen svengaavien klassikoiden lisäksi suomalaiset iskelmäsävelmät saavat yhtyeen omissa jazzsovituksissa uutta raikasta ilmettä, jossa herkkyys ja tarinallisuus kulkevat käsi kädessä.
Elina Kardén – laulu, Tobias Schenk – piano, Jussi Hovilainen – kontrabasso, Arttu Huopainen – rummut
Tilaisuuksissa kerätään vapaaehtoinen musiikkimaksu – pöytävaraukset vain ruokailijoille.
Café Carusel
Merisatamanranta 10
00150 Helsinki
Pöytävaraukset TÄSTÄ

Åken Jazzfestivaali 2026
2026-02-27 18:00 - 2026-03-01 21:00
Kauniaisten jazzmusiikin kannatusyhdistys ry järjestää 14. kertaa Åken Jazzfestivaalia Kauniaisten Uudessa Paviljongissa 27.2.-1.3.2026. Festivaalin aloittaa perjantaina 27.2. Hot Club Puotila & Jaana Laasonen. Konsertin teema on Django Reinhardt ja Stéphane Grappelli.
Lauantaina Grani Swing Septet esiintyy laulusolisti Minna Lasasen kanssa. Saamme nauttia mm Minnan isän Pentti Lasasen sovittamista svengaavista evergreeneistä.
Festivaali päättyy sunnuntaina latinalaisamerikkalaisella musiikilla. Arriba! Big Band sekä Hannu Lehtonen esittävät silloin mm Edmundo Ros Orchestran musiikkia.
Konsertit alkavat klo 18 ja kestävät noin 2 tuntia. Liput, jotka sisältävät käsiohjelman, vaatesäilytysmaksun sekä kahvitarjoilua tauolla, maksavat 25:-. (SPJ:n jäsenet 20:-) Lippu.fi tai ovelta.

Nostalgiaa - perinnejazzia ranskalasin maustein. Erja Uitto ja Niki's Jazz Quartet Nyyrikissä
2026-03-09 18:00 - 21:30 | Ravintola Nyyrikki, Pohjolankatu 2, Helsinki, 00610, Suomi
Erja Uitto ja Niki’s Jazz Quartet ovat selanneet suosituimpien jazzstandarien mappejaan ja tuovat Nyyrikkiin svengaavaa ja lämmintä tunnelmaa.
Niki’s Jazz Quartet:Pekka Mesimäki – pianoSimo Pinomaa – tenori- ja sopraanosaksofoniWilliam Tarvainen – kontrabassoKimmo Salminen – rummut.Lisämausteena ohjelmassa Erjan tulkitsemana tunnelmalliset ranskalaiset sävelmät. Erja on -paitsi jazzlaulajana- tunnettu myös erityisesti ranskalaisten chansoneiden taitavana tulkitsijana. Samalla muistellaan pianistia, viulistia, säveltäjää, sovittajaa, musiikkipedagogia, orkesterinjohtajaa Valeri ”Niki” Nikitiniä.Tule viettämään kanssamme iloista svengaavaa jazziltaa Ravintola Nyyrikkiin. Ravintolan ovet yleisölle avataan klo 17, jolloin voit tilata ruokaa keittiöstä. Pöytävarausta p 097572299 suositellaan, koska Suomen Perinnejazz ry:n jazzillat ovat todella suosittuja. Parhaat paikat menevät ensin! Tilaisuus on maksuton. Illan päätteeksi yhteiset jamit. Paikalla on nuottimapit kompille ja eri puhaltimille sisältäen peruskartat n 200 kappaleelle hyvää perusjazzia. On myös PA, piano ja kitaravahvistin. Ota siis soittimesi mukaan! Myös laulajat tervetulleita. Tilaisuus on maksuton. Vapaaehtoinen musiikkimaksu Mobilepaylla tai Tippituoppiin in cash.

Tanssiorkesteri Humu
2026-03-10 19:00 - 21:30 | On The Rock´s, Mikonkatu 15, Helsinki, 00100, Suomi
Humu soittaa swing-musiikkia puhtaasta tanssin ilosta. Heidän ohjelmistonsa koostuu 1920-luvulta 1960-luvulle tulleista jazz-standardeista, maustettuna uudemmilla jazz-teoksilla. Inspiraatiota on ammennettu muun muassa Nancy Wilsonin, Ella Fitzgeraldin, Peggy Leen ja Eartha Kittin esittämistä kappaleista.
Yhtyeen jäsenet ovat ammattimuusikoita, jotka yhdistivät voimansa Helsingissä syksyllä 2023, vaikka heidän juurensa ulottuvatkin ympäri Suomea. Swingin lisäksi Humu on tuttu näky myös perinteisissä tanssisaleissa.
Jäsenet:
Helleka Tallgrén – laulu, Pihla Pallas – tenorisaksofoni ja huilu, Jp Jyväsjärvi – piano ja kitara, J-P Lehtinen – basso ja Joona Raitakari – rummut

DDT Jazzband - "Still Going Strong"
2026-03-11 18:30 - 21:00 | Café Carusel, Merisatamanranta 10, Helsinki, 00150, Suomi
Maamme vanhin ja vielä vahvasti elävä perinnejazzin yhtye DDT Jazzband esittää ohjelmiston nimeltä ”From King Oliver to Duke Ellington” ke 11.3.2026 klo 18.30 – 21.00 Carusel Jazz-illassa. Vaikka kokoonpano on muuttunut vuosien varrella, orkesteri on pitänyt kiinni omasta tyylistään ja on yhä vahvassa vireessä.
”Freddy” Andersson – klarinetti, ten.sax; Niklas Andersson – trpt; Mikko Mustonen – trb; Pekka Mesimäki – gtr, bjo; Ilkka Joronen – pno; Shane McKenzie – bs; Thomas Rönnholm – drms.
Pöytävaraukset vain ruokailijoille TÄSTÄ
Tilaisuudessa kerätään vapaaehtoinen musiikkimaksu.
Tags: Cafe Carusel

Jazz Dinner by the Sea - Acoustic Dixie Six
2026-03-12 18:00 - 21:00 | Strindberg Haukilahti, Mellstenintie 12, Espoo, Uusimaa, 02170, Finland
Espoon Haukilahden venesatamassa nautitaan jazzista ja hyvästä ruoasta taas monen vuoden tauon jälkeen!
🎷 Jazz Dinner meren äärellä to 12.3.2026 klo 18 – Strindberg by the Sea 🌊
Tervetuloa nauttimaan svengaavasta illasta Haukilahden venesatamaan! Laadukas Strindberg by the Sea tarjoaa tunnelmallisen ympäristön ja herkulliset à la carte -annokset, jotka kruunaavat illan. Runsaasti pysäköintitilaa tekee saapumisesta helppoa.
Illan musiikista vastaa vuonna 1999 perustettu Acoustic Dixie Six, joka esittää kaksi pitkää settiä iloista ja svengaavaa perinnejazzia 1900-luvun alkuvuosikymmeniltä. Bändi on seuraavalla viikolla lähdössä Japanin kiertueelle ja esittää matkaa varten valmistelemaansa ohjelmiston.
Acoustic Dixie Six kokoonpano:
Niklas Andersson – trp, voc.
Bengt-Ove Fagerhed, trb
Olli Salmi, cl ja tsax
Petri Tötterman, bjo
Marcus Weckström, tuba
Juho Peltoniemi, drs
🎶 Ohjelmamaksu 15 € / hlö (lisätään ravintolalaskuun)
🍽️ Pöytävaraukset: www.strindberghaukilahti.com valitse ”Varaa pöytä”

The Lindström 9 soittaa ”Jazzlegendan arkiston aarteita”.
2026-04-07 19:00 - 21:30 | On The Rock´s, Mikonkatu 15, Helsinki, 00100, Suomi
Suomalaisen jazzlegendan Erik Lindströmin vuosikymmenien ajaksi unohduksiin jääneet sovitukset heräävät eloon maan huippumuusikoista koostuvan all stars-kokoonpanon käsittelyssä.
Erik Lindström (1922–2015) hankki vuosien varrella Yhdysvalloista ja Ruotsista sovituksia yhdeksänhenkiselle kokoonpanolle. Nuotit kuitenkin pölyyntyivät pitkän aikaa piilossa, kunnes ne löytyivät sattumalta niin ikää jo menehtyneen Pentti Lasasen (1936-2021) arkistoista.
Sovitusten löydyttyä saksofonisti Johannes Salomaa ryhtyi kasaamaan uutta dream team -yhtyettä, joka haluaa osoittaa kunniaa näille suomalaisen musiikin suurnimille ja pitää heidän perintöään elävänä myös tuleville sukupolville. Soittajat ovat maan parhaita ja tuttuja mm. UMO:n, Riku Niemi Orchestran sekä Vantaan Viihdeorkesterin riveistä.
”Tavoitteenamme on tehdä kunniaa suomalaisille jazzlegendoille ja samalla pitää elävänä heidän luomaansa perintöä uusille sukupolville”
Orkesteri soittaa swing- ja tanssimusiikkia 1930- ja 40-luvuilta nyt henkiin herätetyin Erik Lindströmin sovituksin.
Orkesterissa soittavat:
Mikko Mäkinen (alttosaksofoni & klarinetti), Arto Lehtola (alttosaksofoni ja tenorisaksofoni), Johannes Salomaa (tenorisaksofoni & baritonisaksofoni), Mikko Mustonen (pasuuna), Timo Paasonen (trumpetti), Janne Hovi (piano), Petri Krzywacki (kitara), Hannu Rantanen (kontrabasso) ja Kepa Kettunen (rummut).
Liput alkaen 20e Tiketistä
Mikonkatu 15, Helsinki, 00100
Lisätietoja: Tuottaja Niklas Andersson, puh. 050-453 2367

Kevätväsymystä lääkitään swingillä
2026-04-13 18:00 - 21:30 | Ravintola Nyyrikki, Pohjolankatu 2, Helsinki, 00610, Suomi
Vaivaako kevätväsymys? Masensiko kaamos? Kaipaatko virkistystä? Helpotusta oireisiin saat swingtohtoreiden vastaanotolla Nyyrikissä.
Swing Doctors tulee upean laulusolistinsa Piia Kristiinan kera Ravintola Nyyrikkiin maanantaina 13. huhtikuuta klo 18.00–21.30. Ilta tarjoaa tanssittavaa swingiä ja jazz-tunnelmaa mukavassa seurassa.
Paikan päällä on myös mahdollisuus nauttia illallisesta. Varmista paikkasi suositussa perinnejazz-illassa. Tule viettämään kanssamme iloista svengaavaa iltaa Nyyrikkiin! Ravintolan ovet yleisölle avataan klo 17, jolloin voit tilata ruokaa keittiöstä. Pöytävarausta p 097572299 suositellaan, koska Suomen Perinnejazz ry:n jazzillat ovat todella suosittuja. Parhaat paikat menevät ensin! Tilaisuus on maksuton. Vapaaehtoinen musiikkimaksu Mobilepaylla tai Tippituoppiin in cash.
Lisätietoja: tuottaja Jarmo Nissinen, puh. 040-539 9150

Tuomo Prättälä Trio
2026-04-15 18:30 - 21:00
Café Carusel Jazz tarjoaa mahdollisuuden kuulla maamme johtavaa soul-musiikin pianisti/laulajaa hänen uudella taidokkaalla triollaan.
He esittävät tällä kertaa jazzmusiikin klassikkomelodioita upeasti svengaten. Tuomo Prättälän laulua ja tyylikästä pianismia tukee taidokas ja tyylitietoinen rytmisektio: Ville Herrala – basso & Jaska Lukkarinen – rummut.
Pöytävaraukset vain ruokailijoille TÄSTÄ
Tilaisuudessa kerätään vapaaehtoinen musiikkimaksu.

Kirkkonummi Big Band
2026-05-12 19:00 - 21:30 | On The Rock´s, Mikonkatu 15, Helsinki, 00100, Suomi
KNBB tuo laulusolisteineen kapellimestari Erno Tiittasen johdolla eläväksi swing-aikakauden jäljittelemättömän tunnelman! Yhtye koostuu kokeneista muusikoista, joilla on yhteinen intohimo svengin rytmeihin ja big band -soundiin. Ohjelmistossa kuullaan klassisia swing-helmiä ja svengaavia sovituksia, jotka saavat tanssijalan vipattamaan.
Minna Nylander on jazzlaulaja, jonka harrastus alkoi jo ylä-asteella kuorossa sekä oopperassa parissa lapsiroolissa. Aikuisena hän on laulanut opiskelukavereidensa kanssa coverbändissä kymmenkunta vuotta. Nyt hän on innostunut Big Band -musiikista, jazzista, bluesista, balladeista, jne. ja on nauttinut usean vuoden ajan yhteistyöstä KNBB:n kanssa.

Minna Nylander

Aulikki Mattila

Aulikki Mattila on laulaja, joka aloitti lauluharrastuksen Aventur -kuorossa ja kuoron solistina. Sittemmin hän innostui myös näyttelemisestä ja musiikkiteatterista. Musiikkiteatteria Aulikki on tehnyt mm. Humanistispeksissä ja Teekkarispeksissä. Yliopistosta valmistumisen jälkeen Aulikki on käynyt useamman kerran Imatran Big Band Camp -laulukurssilla.
Liput alkaen 20e
Mikonkatu 15, Helsinki, 00100
Lisätietoja: Tuottaja Niklas Andersson, puh. 050-453 2367

Suomen Perinnejazz ry Vuosikokous
2026-05-13 16:30 - 18:00 | Café Carusel, Merisatamanranta 10, Helsinki, 00150, Suomi
Suomen PerinneJazz ry:n vuosikokous pidetään kabinetissa Caruselin ravintolasalin takaosassa. Asialistalla sääntömääräiset asiat sekä kunniajäseneksi kutsuminen. Kokoukseen osallistujia pyydetään ilmoittautumaan tarjoilujen riittävyyden varmistamiseksi. Ilmoittaudu täyttämällä lomake tässä.

Pekka Toivanen Quartet ja Jenny Robson
2026-05-13 18:30 - 20:30 | Café Carusel, Merisatamanranta 10, Helsinki, 00150, Suomi
Suomen PerinneJazz ry:n toukokuun konsertissa Pekka Toivanen Quartet ja Jenny Robson jalkautuvat suomalaisen jaZZin 100-vuotisen historian pariin mukanaan ohjelmisto, joka kattaa jazzin vaiheet maassamme noin sadan vuoden ajalta aina Yrjö Gunaropouloksesta (1929) Aili Ikoseen (2017) ja kaikkea siltä väliltä. Tervetuloa suomalaisen svengin pariin!
Pekka Toivanen-saksofonit, Jenny Robson-laulu, Janne Maarala-pno,
Wade Mikkola-bs, Heikki Sandrén-drms
Pöytävaraukset vain ruokailijoille TÄSTÄ
Tilaisuudessa kerätään vapaaehtoinen musiikkimaksu.

Julie Wood & Wade Mikkola Trio
2026-06-10 18:30 - 21:00 | Café Carusel, Merisatamanranta 10, Helsinki, 00150, Suomi
Wade Mikkola
Suomen eturivin saksofonisti Julie Wood ja mestaribasisti Wade Mikkola Trio tuovat kesäillan svengin Caruseliin.
Tilaisuuksissa kerätään vapaaehtoinen musiikkimaksu – pöytävaraukset vain ruokailijoille.
Café Carusel
Merisatamanranta 10
00150 Helsinki
Pöytävaraukset ruokailijoille TÄSTÄ
